"எம்டன் வந்துட்டான்...", என்று சொல்லிக்கொண்டு ஓடும் வடிவேலுவைப் ('எம் மகன்' திரைப்படத்தில்) போல் ஒரு காலத்தில் உலகையே ஓட வைத்துக் கொண்டிருந்தது 'எஸ்.எம்.எஸ். எம்டன்' போர்க்கப்பல். முதல் உலகப்போரில் தனது எதிரி நாடுகளை சேர்ந்த 50க்கும் மேற்பட்ட வர்த்தக கப்பல்களை மூழ்கடித்துள்ளது ஜெர்மானிய போர்க்கப்பலான எம்டன். எம்டன் கப்பல் சென்னையைத் தாக்கி இன்றுடன் நூற்றி நான்கு ஆண்டுகள் ஆகின்றன. முதல் உலகப்போருக்கும், இந்தியாவுக்குமுள்ள தொடர்பில், முக்கிய நிகழ்வாகக் கருதப்படுகிறது இந்தத் தாக்குதல்.